Vidzemes maiznīca

Vidzemes maiznīca bija akciju sabiedrība Ropažu ielā 16, Rīgā, kas pastāvēja līdz 2021. gadam. Uzņēmums nodarbojās ar maizes, sausiņu, cepumu, piparkūku un citu konditorejas izstrādājumu ražošanu.

 Vēsture 
1960. gadā tika uzcelta fabrika ar diviem cehiem. Sākotnējais maiznīcas nosaukums bija 3. maizes kombināts. 1970. gadā 3. maizes kombināts tika iekļauts Rīgas maizes apvienības "Druva" sastāvā kā 7. maizes fabrika. 1982. gadā maizes kombināts atkal kļūst patstāvīgs un iegūst nosaukumu Proletāriešu rajona maizes kombināts. Bet 1991. gadā tas iegūst nosaukumu SIA "Vidzemes maiznīca". 1994. gada 4. jūlijā privatizācijas rezultātā tika nodibināta a/s "Vidzemes maiznīca".

Viens no uzņēmuma pazīstamākajiem produktiem bija sausbaranciņas un barankas. Tās eksportēja arī uz Lielbritāniju un Īriju un nodrošināja tā stabilitāti 2007.—2010. gada finanšu krīzes laikā. Kopumā uzņēmums uz 2013. gadu eksportēja ražojumus uz Vāciju, ASV, Lietuvu, Igauniju, Īriju un Spāniju.

Lai gan 2014. gadā uzņēmums audzēja savu peļņu, salīdzinot ar iepriekšējiem gadiem, pēc tam tā apgrozījums ar katru gadu kritās un 2020. gadā tas pātrauca saimniecisko darbību. Tā gada 15. decembrī tā akcionāru sapulce pieņēma lēmumu par uzņēmuma likvidāciju. Akciju sabiedrību likvidēja 2021. gada 28. aprīlī.

 Produkcija 

 baltmaize, rupjmaize
 barankas
 sausbaranciņas — "Laiviņa", Mazās
 kūkas u.c. produkti


 Atsauces 

 Ārējās saites 
 A/s "Vidzemes maiznīca" mājaslapa

Kategorija:Latvijas pārtikas ražošanas uzņēmumi
Kategorija:Latvijas bijušie uzņēmumi